***Трэніровачны тэст па тэме “Марфеміка”***

А1. Адзначце словы, якія маюць у сваім саставе прыстаўку і суфікс (суфіксы):

1) пошукі, 2) занесці, 3) бясхмарны, 4) залачоны, 5) пароўну.

А2. Адзначце словы, якія маюць у сваім саставе прыстаўку і суфікс (суфіксы):

1) парастак, 2) галоўны, 3) нататка, 4) загарадзіць, 5) унутры.

А3. Адзначце словы, у якіх выдзелены канчатак:

1) высок***ага***, 2) раду***ец***ца, 3) упас***ці***, 4) ушчыльн***ую***, 5) седзяч***ы***.

А4. Адзначце словы, якія маюць наступную будову: корань + суфікс + канчатак:

1) унізе, 2) залечаны, 3) абнавіць, 5) выкладчык, 5) дамашні.

А5. Адзначце словы, якія маюць у сваім саставе постфікс:

1) абы-хто, 2) радуюся, 3) заходзьце, 4) спадзявацца, 5) хто-небудзь.

А6. Адзначце словы, аснова якіх складаецца з кораня і суфікса:

1) расказчык, 2) дармавы, 3) узорны, 4) адрозніць, 5) памочнік.

А7. Адзначце словы, якія маюць у сваім саставе прыстаўку і суфікс (суфіксы):

1) позна, 2) выкруціць, 3) зайздрасць, 4) пераборлівы, 5) бясконца.

А8. Адзначце словы, якія маюць у сваім саставе прыстаўку і суфікс (суфіксы):

1) адквітнець, 2) заўтра, 3) прадзіва, 4) намокнуць, 5) бяздарна.

А9. Адзанчце словы, у якіх выдзелены суфікс:

1)закахац***ца***, 2) наву***к***а, 3) навідавок***у***, 4) прыйшо***ў***, 5) камен***н***е.

А10. Адзначце словы, якія маюць у сваім саставе прыстаўку і суфікс (суфіксы):

1) назойлівы, 2) зладжана, 3) навушнікі, 4) адпачыць, 5) ашчадны.

А11. Адзначце словы, якія маюць наступную будову: прыстаўка + корань + суфікс + канчатак:

1)безграшовы, 2) безгаловы, 3) бяздумны, 4) бестэрміновы, 5) бязросы.

А12. Адзначце словы, якія маюць наступную будову: прыстаўка + корань + суфікс + канчатак:

1) невыпадковы, 2) перанаселены, 3) памалу, 4) абломак, 5) выжыць.

А13. Адзначце словы, аснова якіх складаецца з кораня і суфікса:

1) прачытаны, 2) спакойны, 3) пабяліць, 4) начны, 5) чытач.

А14. Адзначце рады, дзе запісаны аднакаранёвыя (роднасныя) словы:

1) нага – нагою, 2) ножка – падножжа, 3) нага – нажны, 4) ножка – ножык, 5) ногі – (на) назе.

А15. Адзначце рады, дзе запісаны формы аднаго слова:

1) чырвоны – чырвань, 2) чырвоны – чырвоная, 3) чырвоны – чырвоныя, 4) чырвоны – пачырванець, 5) пачырванець – пачырванела.

А16. Адзначце роднасныя (аднакаранёвыя) словы:

1) паварот, 2) повар, 3) вараны, 4) зварыць, 5) навар.

А17. Адзначце словы, якія не ўваходзяць у рад аднакаранёвых слоў:

1) хваля, 2) хвалісты, 3) хвалявацца, 4) хвалістасць, 5) хваліць.

А18. Адзначце словы з нулявым канчаткам:

1)сказ, 2) радасць, 3) пабяліць, 4) лежачы, 5) радасна.

А19. Адзначце словы, якія не маюць канчатка:

1) тэатр, 2) вільготнасць, 3) міжволі, 4) непадалёк, 5) прыбраўшыся.

А20. Адзначце нязменныя формы:

1) кімано, 2) вядро, 3) радуючыся, 4) па-вашаму, 5) рэглан.